Diari Oficial de la Generalitat Valenciana


Sumari del DOGV 5418, del 30-12-2006 (2006/15452)

ORDE de 26 de desembre de 2006, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers amb automòbils de turisme en l'Àrea de Prestació Conjunta de Castelló.
--------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2006/12/26/(3)/dof/vci/html**

### Dades del document

Número de DOGV
:   5418

Data del DOGV
:   30-12-2006

Secció del DOGV
:   I. DISPOSICIONS GENERALS

Número del document
:   2006/15525


Data del document
:   26-12-2006

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * Castelló de la Plana
    * tarifa de viatgers
    * transport públic
    * automòbil
    * legislació
    * transport de viatgers

ORDE de 26 de desembre de 2006, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers amb automòbils de turisme en l'Àrea de Prestació Conjunta de Castelló. [2006/15353]  
L'Orde de 21 de novembre de 1991, de la Conselleria d'Obres Publiques, Urbanisme i Transports, va establir el règim tarifari i les seues condicions d'aplicació per als servicis de transport públic de viatgers amb automòbils de turisme en l'Àrea de Prestació Conjunta de Castelló i també va establir unes tarifes per a este any que successivament s'han modificat i actualitzat, amb una periodicitat anual, per mitjà de les oportunes órdens de la Conselleria.  
Mitjançant l'Orde de 27 de desembre de 2005, de la Conselleria d'Infraestructures i Transport, es van determinar les tarifes actualment vigents en l'Àrea de Prestació Conjunta de Castelló.  
La present orde establix una actualització de les tarifes vigents, per a això s'ha mantingut l'estructura tarifària vigent i la dels costos, tenint en compte que la normal previsió en l'evolució dels factors econòmics que s'han tindre en la determinació dels dits costos és l'índex de preus al consum.  
Per tot això, vistos els informes del sector i dels ajuntaments de l'Àrea, amb un informe previ favorable de la comissió de preus de la Generalitat Valenciana, vist el que disposa l'article tretze de l'Orde de 15 de juliol de 1991, de la Conselleria d'Obres Publiques, Urbanisme i Transports, per la qual es crea l'Àrea de Prestació Conjunta de Castelló per als servicis de transport públic de viatgers amb automòbils de turisme, i el que preveu l'article 35 de la Llei 5/1983, de 30 de desembre, del Govern Valencià, i l'article 8 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Ordene  
Article 1  
Els servicis de transport públic de viatgers amb automòbils de turisme de l'Àrea de Prestació conjunta de Castelló estructurada, e efectes tarifaris, per dos tarifes i una única zona, i que es realitzen o transcórreguen en l'àmbit territorial de l'esmentada àrea, es regiran per les tarifes següents, impost sobre el valor afegit inclòs:  
Baixada de bandera 1,05  
Tarifa 1  
. Preu per km recorregut 0,90   
. Preu per hora d'espera 17  
. Mínim de percepció 3,60  
Tarifa 2  
. Preu per km recorregut 1,05  
. Preu per hora d'espera 19,30  
. Mínim de percepció 4,40  
. Mínim de percepció especial 5,00  
Els servicis interurbans es realitzaran amb subjecció a les tarifes fixades en la normativa del Ministeri de Foment.  
Article 2  
1. En els dies laborables, en horari diürn, entre les 06.00 hores i les 22.00 hores, s'aplicarà la tarifa 1 en tota l'àrea.  
2. En els dies laborables, en horari nocturn, entre les 22.00 hores i les 06.00 hores de l'endemà, s'aplicarà la tarifa 2 en tota l'àrea.  
3. En els dissabtes i els dies festius, durant tot el dia, entre les 06.00 hores i les 06.00 hores de l'endemà, s'aplicarà la tarifa 2 en tota l'àrea.  
4. A estos efectes, tindran la consideració de festius en l'Àrea de Prestació Conjunta de Castelló els dies que hagen sigut declarats com a tals per a la ciutat de Castelló, com també la setmana de les festes de la Magdalena i 24 i 31 de desembre.  
5. Des de les 22 hores fins a les 6 del matí dels dies de les festa de la Magdalena, 24 i 31 de desembre i 5 de gener s'aplicarà el mínim especial.  
Article 3  
Els conductors dels vehicles facilitaran als clients canvi fins a 20 euros.  
Si el canvi que s'ha de tornar fóra superior a 20 euros, el conductor tindrà dret a continuar amb el taxímetre en marxa fins que se li proporcione l'import del servici o bitllet de 20 euros.  
Article 4  
En tots els vehicles de l'Àrea de Prestació Conjunta de Castelló haurà de portar, de forma visible per a l'usuari, un exemplar de les tarifes en vigor i les seues condicions d'aplicació.  
Article 5  
Les tarifes assenyalades en la present orde s'aplicaran segons les condicions establides en l'Orde de 21 de juliol de 1994, de la Conselleria d'Obres Públiques, Urbanisme i Transports, a excepció de les que han sigut modificades per la normativa posterior i d'allò relatiu a l'estructura tarifària determinada per l'Orde de 23 d'octubre de 2000.  
Article 6  
Les presents tarifes, únicament podran percebre's una vegada estiguen introduïdes en el taxímetre, no es podrà cobrar en cap cas cap complement addicional a l'import que marque el taxímetre, excepte, si és el cas, la quantia establida com a mínim de percepció.  
Article 7  
La quantitat establida com a mínim de percepció podrà cobrar-se sempre que, finalitzat el servici, siga superior a la quantia que marque el taxímetre i en substitució d'esta última, mai de forma addicional.  
Article 8  
El valor monetari de cada salt del taxímetre serà de cinc cèntims d'euro (0,05 euros).  
Article 9  
Quan un servici se sol.licite via telefònica a qualsevol de les associacions que disposen d'emissora, o als punts de parada o llocs on el tinguen determinat, el taxista que preste el servici haurà d'arribar al punt de recollida del passatger sense que el taxímetre supere la quantitat màxima de 4,40 euros.  
DISPOSICIONS FINALS  
Primera  
Es faculta la Direcció General de Transports per al desenrotllament, l'aplicació, la interpretació de la present orde.  
Segona  
Queda derogada l'Orde de 27 de desembre de 2005, de la Conselleria d'Infraestructures i Transport, per la qual es modifiquen les tarifes dels servicis de transport públic de viatgers amb automòbils de turisme de l'Àrea de Prestació Conjunta de Castelló en allò que contradiga al que disposa la present orde.  
Tercera  
La present orde entrarà en vigor l'endemà de la publicació en el Diari Oficial de la Generalitat Valenciana.  
València, 26 de desembre de 2006  
El conseller d'Infraestructures i Transport,  
JOSÉ RAMÓN GARCÍA ANTÓN


Còpia Permalink ELI